**8. TJEDAN NASTAVE NA DALJINU**

**8.5.2020., petak**

Danas je petak i dobit ćete Nastavne listiće od Ivane. Za rješavanje tih listića imate tjedan dana, tako da nema žurbe. Potrudite se i listiće riješite sami. Nisu teški, potrebno je samo malo razmišljati. A evo i današnje zadaće.

**HRVATSKI JEZIK** - Vježbaj čitanje priče Ljubav sve rješava u čitanci na 128. i 129. stranici. U bilježnicu napiši današnji nadnevak, 8.5.2020. i naslov Ponavljanje - rečenice. Iz priče prepiši tri izjavne, tri upitne i dvije usklične rečenice.

**PRIRODA I DRUŠTVO** - U udžbeniku na 62. i 63. stranici pročitaj sve što piše o prehrani. Otvori ilustraciju na 62. stranici i pogledaj što se nalazi unutra. U bilježnicu napiši današnji nadnevak, 8.5.2020. i naslov**Prehrana.** Ispod naslova prepiši sljedeće:

Hrana je potrebna za rast, razvoj i održavanje zdravlja.
Važno je pravilno se hraniti. Obroci trebaju biti umjereni, a ne obilni.
Dnevni obroci su: zajutrak, doručak, ručak, užina i večera.
Trebamo se hraniti raznovrsno, a najviše voćem i povrćem. Ne bismo trebali jest previše slatke hrane.
Umjereno trebamo jesti žitarice, meso, mliječne proizvode.

**GLAZBENA KULTURA** - Ponovi pjevanje pjesme 2.d. Sviraj ritam i dobe.

**TJELESNA I ZDRAVSTVENA KULTURA** - Ako imaš loptu, bacaj je u zid i hvataj. Baci je jednom rukom, uhvati s obje. Zatim je baci objema rukama i objema rukama uhvati. Imaš li kod kuće vijaču, preskakuj je. Možeš je preskakati u mjestu, a možeš se i kretati. Naravno, uvijek možeš pogledati i HRT 3 i vježbati s njima.

Želim vam ugodan vikend!

**7.5.2020., četvrtak**

**MATEMATIKA** - Dijeljenje brojem 3
U udžbeniku na 84. stranici riješi zadatke ZNAM. Pogledaj ilustraciju i pročitaj tekst uz ilustraciju. Promotri brojevnu crtu i zadatak ispod brojevne crte. Ponovi da je dijeljenje slično oduzimanju, a to možeš vidjeti i na primjeru u udžbeniku. Dobro prouči žutu tablicu na dnu stranice.
U bilježnicu napiši današnji nadnevak, 7.5.2020. i naslov Dijeljenje brojem 3. Ispod naslova prepiši sljedeće:

15 - 3 = 12     U obliku dijeljenja to zapisujemo:
12 - 3 = 9       15 : 3 = 5 (5 puta smo oduzeli broj 3)
9 - 3 = 6         Provjeravamo množenjem:
6 - 3 = 3         5 • 3 = 15
3 - 3 = 0

Ostavi dva reda prazna pa prepiši:

3 : 3 = 1          18 : 3 = 6
6 : 3 = 2          21 : 3 = 7
9 : 3 = 3          24 : 3 = 8
12 : 3 = 4         27 : 3 = 9
15 : 3 = 5        30 : 3 = 10

**Ove račune nauči napamet.**Ukoliko si naučio/naučila višekratnike broja 3, možeš računati i pomoću prstiju.

Prikazat ćemo i vezu množenja i dijeljenja na nekoliko primjera. I te primjere prepiši u bilježnicu.

7 • 3 = 21          9 • 3 = 27
21 : 7 = 3          27 : 9 = 3
21 : 3 = 7          27 : 3 = 9

Prisjeti se da ako umnožak podijelimo prvim faktorom, rezultat je drugi faktor. Ako umnožak podijelimo drugim faktorom, rezultat je prvi faktor.

U udžbeniku na 85. stranici riješi 1., 2. i 3. zadatak.

**HRVATSKI JEZIK**- U čitanci na 128. i 129. stranici **pet puta** pročitaj priču Sanje Pilić Ljubav sve rješava. Vježbaj čitanje. To ti je danas jedina zadaća iz Hrvatskog jezika.

**LIKOVNA KULTURA** - Na papiru flomasterima nacrtaj tiskana slova po želji. Slova nacrtaj obrisnim crtama. Prostor unutar obrisnih crta popuni geometrijskim likovima (krug, trokut, pravokutnik, kvadrat). Možeš koristiti boje koje želiš.

**SAT RAZREDNIKA**- U nedjelju obilježavamo Majčin dan. Razmisli o načinima na koje možeš razveseliti svoju mamu. Mora li to biti poklon ili možeš za nju nešto lijepo napraviti? Što? Kako se trebamo ponašati prema svojim majkama?
Mihael, ti razmisli kako možeš razveseliti svoju tetu. Što možeš napraviti da ona bude sretna? Kako ćeš se ponašati prema njoj? Razmisli.

**6.5.2020., srijeda**

**HRVATSKI JEZIK** - U čitanci na 128. i 129. stranici pročitaj priču Sanje Pilić Ljubav sve rješava. U bilježnicu napiši današnji nadnevak, 6.5.2020. i prepiši sljedeće:

Sanja Pilić

**Ljubav sve rješava**

Likovi: majka i dječak
Dječak je sramežljiv, zaigran i marljiv.
Majka je brižna, nježna i vesela.
Ljubav je snaga koja nas sve pokreće!

Kada prepišeš u bilježnicu, nauči dobro čitati priču. Pročitaj je barem tri puta, a možeš i više. Vježbaj, vježbaj, vježbaj!

**MATEMATIKA** - Vježbat ćemo množenje broja 3. U bilježnicu napiši današnji nadnevak, 6.5.2020. i naslov Vježba. Ispod naslova ostavi jedan red prazan i prepiši i riješi sljedeće zadatke.

1. Nabroji višekratnike broja 3.
Višekratnici broja 3 su: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

2. Zamijeni mjesta faktorima i izračunaj. Prepiši i primjer.
Primjer: 4 • 3 = 3 • 4 = 12

3 • 8 =                    3 • 0 =
5 • 3 =                    2 • 3 =
3 • 9 =                    3 • 6 =
1 • 3 =                  10 • 3 =
3 • 7 =                    3 • 3 =

3. Izračunaj i usporedi.
7 • 3 O 12          1 • 3 O 3 • 2
3 • 8 O 42          6 • 3 O 9 • 3
15 O 3 • 5          3 • 0 O 3 • 10
20 O 4 • 3          7 • 3 O 3 • 3

**PRIRODA I DRUŠTVO** - U petak, 1.5. obilježili smo Praznik rada. Danas ćemo o tom prazniku nešto i naučiti. U udžbeniku na stranici 71b pronađi naslov Praznik rada. Kraj naslova ćeš vidjeti veliki crveni cvijet koji se zove karanfil. Pročitaj tekst koji piše ispod naslova. U bilježnicu napiši današnji nadnevak, 6.5.2020. i naslov **Praznik rada**. Ispod naslova prepiši:

Međunarodni praznik rada obilježavamo svake godine **1. svibnja.**
Obilježavamo ga zbog iskorištavanja radnika. Radnici su se borili za bolje uvjete rada i svoja prava.
Taj nas dan podsjeća na borbu radnika za svoja prava.
Crveni karanfil je simbol te borbe.

Nakon što prepišeš ove rečenice u bilježnicu, nacrtaj ispod jedan crveni karanfil. Možeš ga gledati u udžbeniku i nacrtati u bilježnicu.

**TJELESNA I ZDRAVSTVENA KULTURA** - Vježbaj uz program HRT 3. Ako kod kuće imaš loptu, vježbaj vođenje lopte lijevom i desnom rukom u kretanju.

**5.5.2020., utorak**

**MATEMATIKA**- Množenje broja 3
U udžbeniku na 82. stranici riješi zadatke ZNAM. Pogledaj ilustraciju i pročitaj tekst na ilustraciji. Prouči i brojevnu crtu, a posebno dobro prouči tablicu na dnu stranice u žutom pravokutniku.
U bilježnicu napiši današnji nadnevak, 5.5.2020. i naslov **Množenje broja 3**. Ispod naslova prepiši:

3 + 3 + 3 + 3 + 3 + 3 = 6 • 3 = 18 (6 puta smo zbrojili broj 3)
3 + 3 + 3 = 3 • 3 = 9 (3 puta smo zbrojili broj 3)
3 + 3 + 3 + 3 + 3 = 5 • 3 (5 puta smo zbrojili broj 3)

Višekratnici broja 3 su: 3, 6, 9, 12, 15, 18, 21, 24, 27, 30.

1 • 3 = 3          6 • 3 = 18
2 • 3 = 6          7 • 3 = 21
3 • 3 = 9          8 • 3 = 24
4 • 3 = 12        9 • 3 = 27
5 • 3 = 15       10 • 3 = 30

**Ove račune nauči napamet!**To ti je danas jedina zadaća iz matematike pa se potrudi.

**HRVATSKI JEZIK** - Iz čitanke sa 121. stranice u bilježnicu prepiši pjesmu Ratka Zvrka Svak pjeva svoje. Napiši današnji nadnevak, 5.5.2020. i naslov pjesme bojicom. Zatim prepiši pjesmu. Pazi kada trebaš ići u novi red (isto kad i pjesnik). Između prve i druge kitice ostavi jedan red prazan. Kad prepišeš pjesmu bojicama nacrtaj najljepšu pjesničku sliku. Pročitaj još jednom prvu i drugu kiticu pa odaberi u kojoj kitici ti je ljepša pjesnička slika. Tada tu pjesničku sliku nacrtaj.

**TJELESNA I ZDRAVSTVENA KULTURA** - Vježbaj uz program HRT 3.

**4.5.2020., ponedjeljak**

**HRVATSKI JEZIK** - U čitanci na 121. stranici (Zlatna vrata) deset puta pročitaj pjesmu Ratka Zvrka Svak pjeva svoje. U bilježnicu napiši današnji nadnevak, 4.5.2020. Ispod nadnevka prepiši sljedeće:

Ratko Zvrko

**Svak pjeva svoje**

Trešnje cvatu, a ptice lete. Sunce zove djecu na igru.
Djeca znaju da se škola bliži kraju. Vrijeme provode pred svojim knjigama.

Kada ovo prepišeš u bilježnicu u novi red napiši naslov Odgovori na pitanja i odgovori na 1., 2., 3., 4. i 5. pitanje iz čitanke. Pitanja se nalaze u plavom pravokutniku. Pitanja ne trebaš pisati, piši samo odgovore. Nemoj zaboraviti redni broj ispred svakog odgovora.

**MATEMATIKA** - Ponovit ćemo množenje i dijeljenje brojevima 2, 5 i 10 te brojeve 1 i 0 u množenju. Riješit ćeš nekoliko zadataka. Zadatci nisu teški. Nemoj žuriti. Razmisli o svakom zadatku. U bilježnicu napiši današnji nadnevak, 4.5.2020. i naslov Vježba. Ispod naslova prepiši i riješi sljedeće zadatke:

1. Podijeli, zatim provjeri množenjem.

16 : 2 = \_\_ jer je \_\_\_\_\_\_\_     70 : 10 = \_\_ jer je \_\_\_\_\_\_\_
45 : 5 = \_\_ jer je \_\_\_\_\_\_\_      6 : 2 = \_\_ jer je \_\_\_\_\_\_\_
20 : 10 = \_\_ jer je \_\_\_\_\_\_      15 : 5 = \_\_ jer je \_\_\_\_\_\_
35 : 5 = \_\_ jer je \_\_\_\_\_\_        4 : 2 = \_\_ jer je \_\_\_\_\_\_
18 : 2 = \_\_ jer je \_\_\_\_\_\_      100 : 10 = \_\_ jer je \_\_\_\_\_

2. Pomnoži.

7 • 2 =         6 • 10 =         0 • 68 =
6 • 5 =         5 • 1 =           5 • 2 =
10 • 4 =        5 • 5 =          9 • 10 =
5 • 8 =         18 • 0 =         1 • 4 =
2 • 4 =         6 • 2 =           2 • 9 =

3. Usporedi.

8 • 5 O 9 • 1               50 : 5 O 50 : 10
20 : 2 O 2 • 5             40 : 5 O 1 • 8
5 • 7 O 30 : 5             16 • 0 O 8 • 2
40 : 5 O 10 • 8           10 • 10 O 5 • 5
0 • 20 O 2 • 10           45 : 5 O 2 • 9